CELEX: 62018TN0593
Language: el
Date: 2018-09-28 00:00:00
Title: Υπόθεση T-593/18: Προσφυγή της 28ης Σεπτεμβρίου 2018 — BS (Πληροφορίες που διεγράφησαν ή αντικαταστάθηκαν στο πλαίσιο της προστασίας των δεδομένων προσωπικού χαρακτήρα και/ή εμπιστευτικότητας.) κατά Κοινοβουλίου

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/99
            
         
      Προσφυγή της 28ης Σεπτεμβρίου 2018 —  BS (1) κατά Κοινοβουλίου
      (Υπόθεση T-593/18)
      (2018/C 427/130)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: BS (2) (εκπρόσωποι: M. Maes και J.-N. Louis, δικηγόροι)
      
         Καθού: Ευρωπαϊκό Κοινοβούλιο
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την υπ’ αρ. 15 πράξη τροποποιήσεως των συνταξιοδοτικών δικαιωμάτων του προσφεύγοντος, της 10ης Αυγούστου 2017·
               
            
                  —
               
               
                  να ακυρώσει, εφόσον παραστεί ανάγκη, την απόφαση περί επιστροφής ως αχρεωστήτως καταβληθέντων του ποσού των 1 589,16 ευρώ για τους μήνες Σεπτέμβριο, Οκτώβριο και Νοέμβριο 2017 και του ποσού των 4 815,16 ευρώ, όπως εμφανίζεται στο ενημερωτικό σημείωμα συντάξεως του Δεκεμβρίου 2017·
               
            
                  —
               
               
                  να καταδικάσει το Κοινοβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους.
      
               
                  1.
               
               
                  Με τον πρώτο λόγο προβάλλεται παράβαση του άρθρου 2 του παραρτήματος VII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, καθόσον οι προσβαλλόμενες αποφάσεις πάσχουν πρόδηλο σφάλμα εκτιμήσεως.
               
            
               
                  2.
               
               
                  Με τον δεύτερο λόγο προβάλλεται προσβολή του δικαιώματος στη χρηστή διοίκηση (άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης), καθόσον το καθού δεν αιτιολόγησε την απόφασή του και δεν σεβάστηκε το δικαίωμα ακροάσεως του προσφεύγοντος ούτε το δικαίωμα προσβάσεως στον φάκελό του.
               
            
         (1)  Πληροφορίες που διεγράφησαν ή αντικαταστάθηκαν στο πλαίσιο της προστασίας των δεδομένων προσωπικού χαρακτήρα και/ή εμπιστευτικότητας.
      
         (2)  Πληροφορίες που διεγράφησαν ή αντικαταστάθηκαν στο πλαίσιο της προστασίας των δεδομένων προσωπικού χαρακτήρα και/ή εμπιστευτικότητας.